Osiyoning nufuzi jihatidan ikkinchi o‘rinda turuvchi, klublar o‘rtasidagi OFK Kubogi musobaqasida finalchilar aniqlandi. Turkmanistonning «Oltin Asr» klubi o‘z maydonida Shimoliy Koreyaning «25 aprel» klubini qabul qilib, 1:1 hisobida durang o‘ynadi. Dastlabki o‘yinda 2:2 hisobi qayd etilgani bois, turkmanistonliklar tarixda ilk marotaba finalga yo‘l oldilar. «Oltin Asr» 27 oktabr kuni finalda Iroqning «Al-Quvvatul Javiya» klubi bilan bellashadi. Eslatib o‘tamiz, O‘zbekiston klublari ichida Qarshining «Nasaf» jamoasi 2011 yilda OFK Kubogi sohibi bo‘lgan. OFK Kubogi, hududiy final  3 oktabr  Oltin Asr (Turkmaniston) - 25 aprel (KXDR) - 1:1  Gollar: O‘rozsaxedov (64 pen) - Xan (7)  Dastlabki o‘yin: 2:2 Final  27 oktabr  Al-Quvvatul Javiya (Iroq) - Oltin Asr (Turkmaniston)